ফটোঃ নৰ্থইষ্ট নাও।
Accident at Kaliabhomora Bridge যোৱা নিশা প্ৰায় ১.৩০ মান বজাত কলিয়াভোমোৰা দলঙৰ ৰেলিং ভাঙি ব্ৰহ্মপুত্ৰত পৰিল এখন ট্ৰাক। বৰ্তমানো সন্ধানহীন হৈ আছে ট্ৰাকসহ চালক আৰু হেণ্ডিমেন।
দুৰ্ঘটনাত পতিত ট্ৰাক খন নগাঁও দিশৰ পৰা তেজপুৰ দিশলৈ আহি আছিল বুলি অনুমান কৰা হৈছে।
ইপিনে, SDRF বাহিনীয়ে উদ্ধাৰ অভিযান অব্যাহত ৰাখিছে আৰু ট্ৰাকখন ব্ৰহ্মপুত্ৰৰ বুকুত পৰি থকাৰ কথা নিশ্চিত কৰিছে।
আনহাতে, নিশাৰ কলীয়াভোমোৰা সেঁতু কিমান সুৰক্ষিত সেই বিষয়েও প্ৰশ্ন উত্থাপন হৈছে। কিয়নো নিশা কলীয়াভোমোৰা সেঁতুত থকা ষ্ট্ৰীট লাইট বিগত কেইবাবছৰো ধৰি বিকল হৈ আছে।
জানিব পৰা মতে, বিদ্যুতৰ মাছুল পৰিশোধ কৰিব নোৱাৰাৰ বাবেই এইদৰে ষ্ট্ৰীট লাইটসমূহৰ বিদ্যুৎ সংযোগ বিগত কেইবাবছৰো ব্যাহত হৈ আছে বুলি জানিব পৰা গৈছে।
বৰ্তমান NDRF, SDRF দলে উদ্ধাৰ অভিযানত নামি পৰা পৰিলক্ষিত হৈছে। লগতে INDIAN ARMYৰ দলেও উদ্ধাৰত সহযোগিতা আগবঢ়াইছে।
কলীয়াভোমোৰা সেঁতুত নিশাৰ অন্ধকাৰৰ বাবেই বিগত সময়চোৱাত কেইবাটাও সৰু বৰ দুৰ্ঘটনা সংঘটিত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
